13. ΒΑΣΙΛΙΚΟΝ ΔΙΑΤΑΓΜΑ της 19/27 Δεκ. 1955 Περί συστάσεως παρ' εκάστη Νομαχία Νομαρχιακού Συμβουλίου Εξωσχολικής Σωματικής Αγωγής (Ν.Σ.Ε.Σ.Α.) Έχοντες υπ' όψιν : α)Τας διατάξεις του άρθρ. 15 του Νόμ. 3200/55 «περί διοικητικής αποκεντρώσεως», 2)την υπ' αριθ. 709/1955 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Παιδείας και Θρησκευμάτων, Συντονισμού και Εσωτερικών Υπουργών, απεφασίσαμεν και διατάσσομεν : Άρθρ.1.-1.Συνιστάται, παρ' εκάστη Νομαρχία, Νομαρχιακόν Συμβούλιον Εξωσχολικής Σωματικής Αγωγής (Ν.Σ.Ε.Σ.Α.), αποτελούμενον : α)Εκ του Διευθυντού της Νομαρχίας, ως Προέδρου, ον απόντα ή κωλυόμενον αναπληροί ο νόμιμος αναπληρωτής αυτού. β)Εξ ενός Νομαρχιακού Επιθεωρητού Σωματικής Αγωγής. γ)Εξ ενός Γυμνασιάρχου. δ)Εξ ενός ανωτέρου Εφορειακού υπαλλήλου και  ε)εξ ενός φιλάθλου, ως μελών. 2.Τα υπό στοιχεία β, γ, δ, και ε' πρόσωπα, απόντα ή κωλυόμενα, αναπληρούσι πρόσωπα οριζόμενα υπό του Νομάρχου δι' αποφάσεώς του. 3.Τα υπό στοιχεία β, γ, δ και ε' μέλη διορίζονται επί διετεί θητεία δι' αποφάσεως του Νομάρχου και αντικαθίστανται καθ' όμοιον τρόπον οσάκις απουσιάζουν αδικαιολογήτως επί τρεις συνεχείς συνεδριάσεις. 4.Ως Γραμματεύς του Ν.Σ.Ε.Σ.Α. μετέχει άνευ ψήφου υπάλληλος της Νομαρχίας οριζόμενος υπό του Νομάρχου. Δια του άρθρου μόνου Β.Δ. 462 της 29/31 Μαΐου 1965 (ΦΕΚ Α' 102) διετηρήθη το παρ' εκάστη Νομαρχία του Κράτους υφιστάμενον κατά Νόμον Νομαρχιακόν Συμβούλιον Εξωσχολικής Σωματικής Αγωγής (Ν.Σ.Ε.Σ.Α.). Άρθρ.2.-1.Το Ν.Σ.Ε.Σ.Α, συνεδριάζει μερίμνη του Προέδρου αυτού και αποφαίνεται επί παντός ζητήματος της Εξωσχολικής Σωματικής Αγωγής, οι δε πράξεις του είναι γνωμοδοτήσεις δια τους Νομάρχας και εκτελούνται μόνον εφ' όσον κυρούνται δι' αποφάσεως αυτών. 2.Το Ν.Σ.Ε.Σ.Α. θεωρείται εν απαρτία εφ' όσον παρίσταται ο Πρόεδρος και δυο τουλάχιστον μέλη αυτού, αι δει αποφάσεις του λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. Άρθρ.5.-Το Ν.Σ.Ε.Σ.Α. ασκεί πάσας τας αρμοδιότητας τας προβλεπομένας δια των ισχυουσών διατάξεων του Νόμ. 1727/1944 «Περί Εξωσχολικής Σωματικής Αγωγής», πλην των αρμοδιοτήτων των προβλεπομένων υπό των διατάξεων των άρθρ. 6 και 15 των εξαιρεθεισών δυνάμει των διατάξεων του Β.Δ. της 28ης Ιουνίου 1955 «περί εξαιρέσεως από της, κατά την παράγραφον 1 του Νόμ. 3200/55, αρμοδιότητος των Νομαρχών αντικειμένων τινών αρμοδιότητος του Υπουργείου Εθνικής Παιδείας και Θρησκευμάτων». Εις τον Ημετέρον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος. 